JohanHeinsen/ENO huggingface dataset:
Den Vest-Sjællandske Avis, 1842-10-24
Under f. D. har Hs. Majestæt allernaadigst udnævnt Amtsforvalter i Holstebro Amtstuedistrict Justitsraad Schierbeck og Birkefoged i Lygumklosters Amt J. Carstens til Riddere af Danebrogordenens 3die Klasse. Under f. D. har Hs. Majestæt allernaadigst beskikket Professor Mag. Art. C. Jürgensen til mathematikkyndigt Medlem af Directionen for den almindelige Enkekasse. - Under 19de d. M. har Hs. Majestæt allernaadigst forundt Proprietair C. Grønbeck til Eskjær og Landmaaler P. S. Bloch til Liselund, som Landvæsenscommissairer i Viborg Amt, aabent Brev paa at have Kammerraads Rang efter Rangforordningen 7de Klasse Nr. 2. - Under f. D. har Hs. Majestæt allernaadigst tilladt Proprietair P. Tøfting Faat udtræde af Tiendecommissionen for Thy-Land og Wester=Han-Herred og udnævnt ham til Justitsraad, samt derhos beskikket Proprietair Skibsted til Diernis til Medlem af bemeldte Tiendecommission. - Under f. D. har Hs. Majestæt allernaadigst beskikket Proprietair Mackeprang til Cathrineholm til Medlem af Tiendecommissionen for Slagelse samt Øster- og Vester-Flakkebjerg Herreder, og Forvalter Budz paa Frysenborg samt Landmaaler W. Engelsted til Ranzaus gave til Medlemmer af Aarhuus Amts Tiendecommission, af hvilken H. Møldrup ifølge allerhøieste Tilladelse udtræder. - Ligeledes under f. D. har Hs. Majestæt allernaadigst beskikket Landmaaler Amtsforvalter J. Frost og Lieutenant A. C. Lind til Landinspecteurer. - Under 20de d. M. har Hs. Majestæt allernaadigst udnævnt: Byfoged samt By- og Raadstueskriver i Slagelse, Cancellieraad C. F. Sylow, til Borgermester og Byfoged samt By- og Raadstueskriver i Korsør; Skovrider paa Sorø Academies 2det Skovdistrict, Jagtjunker Eide, til Skovrider paa Academiets 1ste District. - Under 22de d. M. har Hs. Majestæt allernaadigst udnævnt 1ste Cancellist i Allerhøistsammes Cabinetssecretariat, Cancellieraad J. P. Trap, til Fuldmægtig, 2den Cancellist, Hofjunker C.G. W. Johansen, til 1ste Cancellist og Volontair, Hofjunker J. C. Wedel-Heinen, til 2den Cancellist i (Berl. Av.) bemeldte Cabinetssecretariat.
Den Vest-Sjællandske Avis, 1842-10-24
Forelæsninger. Hs. Majestæt har allernaadigst bemyndiget Directionen for Universitetet og de lærde Skoler til at overdrage Cand. Jur. Bergsøe i Vintersemestret 18 1/4 2/3 at holde en offentlig Forelæsning over Statsoekonomien ved Universitetet. (Berl. Av.)
Den Vest-Sjællandske Avis, 1842-10-24
Kjøbenhavnsposten" af 20de d. M. omtaler, at der skulde være besluttet en Forandring med Fanerne for de Holsteenske Tropper, saaledes at Danebrogskorset skulde forsvinde fra samme. Da det er kommet til vor Kundskab fra paalidelig Kilde, at en saadan Forandring aldrig har været paatænkt, finde vi Anledning til at berigtige hiin ugrundede Efterretning. (Berl. Av.)- Thorvaldsen. Det glæder os at kunne underrette vore Læsere om, at Thorvaldsen paa sin Reise hertil er ankommen til Altona. Alle de mange Beretninger, som man en Tidlang har læst i "Leipz. Allg. Zeit.", om at han ikke vilde komme hertil, vise sig altsaa nu at have været uhjemlede. (Berl. Av.)
Den Vest-Sjællandske Avis, 1842-10-24
Nationalbanken. J Bestyrelsesmødet i Torsdags er intet Mærkeligt blevet forhandlet. (Berl. Av.)¬
Den Vest-Sjællandske Avis, 1842-10-24
- Jldsvaade. Natten mellem Fredag og Løverdag er atter en Bygning afbrændt her ved Staden. Kl. 1 1/4 gjordes der Allarm, og Jlden fandtes at være udbrudt i den Beenkulsfabrikør Rau tilhørende saakaldte Beenmølle Nr. 168 paa Nørrebro. Fabriken var en af disse skrøbelige Enetages=Bygninger, hvor Redning er meget vanskelig i Jldebrandstilfælde, den var derfor saagodt som nedbrændt, da Hjælp herfra Staden ankom, saa at der allerede kunde afkimes efter en halv Times Forløb. Jlden er upaatvivlelig opstaaet ved Vaade, og den dristige Eier skal lide er ikke ubetydeligt Tab. Jlden næredes ved nogle i Nærheden af Bygningerne staaende Brændestabler, ligesom ogsaa Møddingen fortæredes af Luerne. Man var saa heldig at redde Kreaturerne samt den ene Lænkehund, hvorimod den anden Lænkehund, som man uagtet al anvendt Anstrengelse ikke kunde nærme sig, led en ynkelig og langsom Død, der gjorde et sørgeligt Jnd(Dagen.) tryk paa flere Tilstedeværende.
Den Vest-Sjællandske Avis, 1842-10-24
J Slutningen af forrige Aar meddeelte vi Høiesteretsdommen i en fra Færøerne indanket Sag, under hvilken Maren Jeremiasdatter var saggiven for begaaet Blodskam. Sorenskriveren paa Færøerne havde tilfundet Tiltalte at have sit Liv forbrudt, samt at hendes Krop, efterat hun var halshugget, burde kastes paa en Jld og opbrændes, hvorimod Høiesteret kom til det Resultat, at Sagen burde paany foretages ved Underretten og der paakiendes, efterat en stor Mængde desidererede Oplysninger vare erhvervede Sagen blev derfor atter sendt til Færøerne, hvor den igjen er paadømt under 23de August sidstleden med det samme Resultat som den forrige Gang, og den blev nu igjen, i Overeensstemmelse med Forordningen af 16de December 1840, indanket for Høiesteret, hvor den i Torsdags er procederet af Justitsraad Høegh Guldberg som Actor og Advocat Buntzen som Defensor. Høiesteretsdommen lyder saaledes: "Den indankede Dom bør ved Magt at stande. J Salarium til Justitsraad Høegh Guldberg for Høiesteret betaler Tiltalte 40 Rbd. Sølv."(Dagen.)
Den Vest-Sjællandske Avis, 1842-10-24
Til den almindelige Forberedelsesexamen i dette Efteraar, hvis skriftlige Prøver vil finde Sted Mandag den 24de October Kl. 9 i Universitetets Auditorium Nr. 10, ere 52 anmeldte, nemlig: 22 ustuderede Jurister, 3 Forststuderende, 19 Pharmacenter, 1 Veterinairer og 1 Polytechniker.
Den Vest-Sjællandske Avis, 1842-10-24
(Dagen.) Mishandling. Det har tidligere været omtalt, at en ung Pige her i Staden, der oftere havde været Gjenstand for Mishandling af sin Fader, af Fortvivlelse herover havde taget Gift. Efter hvad vi have erfaret, er Faderen, der er Arbeidsmand ved (Dagen.) Holmen, bleven arresteret.
Den Vest-Sjællandske Avis, 1842-10-24
Universitetet. Til den i Fredags begyndte sidste Deel af anden Examen (Exammen Philosophicum, have 134 Studerende meldt sig, til anden Exammens første Deel 1 og til den særskilte Prøve i Hebraisk 6. (Dagen.)
Den Vest-Sjællandske Avis, 1842-10-24
Studerende. Helsingør den 20de October. Et dumdristigt Tyverie er her i afvigte Nat udøvet i Byens Raadhuus. Tyvene havde fra Gaardspladsen skaffet sig Adgang i Bygningen igjennem et Vindue over Portdøren, og begivet sig ind i Borgerrepræsentanternes Forsamlingsværelse, hvorfra de, ved at tage Fyldingen ud af en Dør, som fører ind til Magistratsværelset, vare trængte ind i dette. Efter her forgjeves at have forsøgt at aabne Laaget paa Skifterettens Pengekasse, der er af jernbeslaaet Træ, ved at affile Hængelaasen, havde de gjennemboret sammes Bund, og saaledes bemægtiget sig endeel Sølvpenge til Beløb (Hels. Av.) af omtrent 150 Rbd.
Den Vest-Sjællandske Avis, 1842-10-24
Svendborg den 17de October. Afvigte Nat er det lykkedes den farlige Forbryder, Mordbrænderen Marcus Mauritzen i Ledtog med sin Selskabsbroder, i Fængslet, Hans Jespersen eller Glarmesterdrengen, kaldet, at undvige herfra Arresten. De Undvegne, havde gjennemskaaret den nederste Deel af Fængselsdøren og banet sig Vei igjennem en for faa Dage siden opført Muur og vare derefter gaaede igjennem Salen og ud af Vinduet i Raadstuens søndre Fløi. Det tør vistnok med billighed forventes, at der fra Øvrighedernes Side vil blive foretaget Alt for muligst snart igjen at sikkre sig et saa farligt Jndivid, hvis Undvigelse naturligviis foruroliger Publicum, ligesom det tør forudsættes, at Øvrigheden overalt vil møde kraftig Understøttelse i sine Foranstaltninger, som ved de høist ubetydelige Kræfter af vort Landpolitie(Svendb. Av.)er saa aldeles nødvendig.
Den Vest-Sjællandske Avis, 1842-10-24
Toldvæsenet. Overcontrolleuren, Hr. Etatsraad Feddersen, hedder det i "Lollandsposten, har i disse Dage inspiceret Told- og Consumtionsstederne i Lollands=Falsters Stift. J Maribo lod bemeldte hæderligt bekjendte Embedsmand Stedets Underbetjente kalde, og ved Samtale med dem søgte han sig underrettet, om de af Consumtions=Jnspecteuren, Hr. Assessor Harbo, behandles paa human eller inhuman Maade. Hvad Resultat Hr. Etatsraaden kom til, vide vi just ikke; men det synes, som og Betjentene ere ved godt Lune. - Hr. Etatsraad Feddersen har nu ogsaa bemyndigelse til at udøve Kasseundersøgelser hos de Postmestre, som tillige ere Told- eller Consumtionskasserere. Heraf følger, at hvor der muligen er Kassemangel i Kassererkassen, der kan Postmesterkassen ikke yde Bistand.
Den Vest-Sjællandske Avis, 1842-10-24
Randers den 19de October. Den hertil Natten imellem sidste Mandag og Tirsdag nordfra ankommende Diligence havde, kort efter at være passeret ind af Nørreport, det Uheld, at et af Forhjulene gik af, hvorved Vognen væltede og Stangarmene knækkedes. Kudsken blev ved Faldet fra en saa betydelig Høide slemt forslaaet; men Conducteuren saavelsom Passageren, en Dame, tog ingen Skade. Sidste maatte hjælpes ud af Vognen ved en Stige. De 4 Heste, som vare for Vognen, fortsatte uafbrudt deres raske Trav ned af Gaden, men standsede, som sædvanligt, udenfor Gjestgivergaarden. Diligenceposten maatte herfra befordres videre med Vienervogn. (Rand. Av.)
Den Vest-Sjællandske Avis, 1842-10-24
Stænderne i Viborg, Tredie Møde den 14de Octbr. Den første Sag, som den kongelige Commissarius forelagde Forsamlingen, var den angaaende Jndførelsen af stænderske Comiteer. - Oberst Brock tog nu Ordet og erklærede sig for en Deel overbeviist om, at det har været Regjeringens Hensigt med de foreslaaede stænderske Comiteer at tilveiebringe Eenhed og Enighed i den Danske Stat; og han ansaae det for hævet over enhver Tvivl, at det netop er en saadan Enighed mellem alle Statens Deele, vi for Tiden meest trænge til. Med Hensyn navnlig til Holstenernes Stemning udviklede han nu i en gjennemført historisk Undersøgelse, hvilke Krav Danmark i mange Henseender havde paa Holstenernes Taknemmelighed, – hvor ubeføiet og ubillig derfor disses Misfornøielse var og navnlig den krænkende Udladelse i den Holsteenske Stænderforsamling (som Jngen havde taget til Gjenmæle imod),at Danmark og de Danske skulde være Fremmede for Holsteen, og at det skulde være en Skam for Holsteen at udgjøre een Stat med Danmark; – han søgte at bevise, at Holsteens Forening med Danmark er folkelig og fast juridisk begrundet og til alle Stats deles Fordeel, samt at Thronfølgen i alle Rigets Deele ligger i Loven for Arvefølgen i Danmark. - Der vedtoges, at den Comite, der skulde nedsættes i Anledning af den kgl. Meddelelse, skulde bestaae af 2 Medlemmer, hvortil valgtes Justitsraad With med 34 Stemmer, Justitsr. Fleischer med 33, Cancellier. Jngerslev og Landsoverretsprocurator Jespersen, hver med 22, Oliemøller Schytte med 21, Gaardmand Kirk med 20 og Kammerjunker Lüttichau med 18 Stemmer, hvorimod Cancellieraad Funder, der havde erholdt et lige Antal, traadte tilbage paa Grund af Alderen.
Den Vest-Sjællandske Avis, 1842-10-24
AVERTISSEMENTS. Løverdagen den 29de October 1842, om Formiddagen Kl. 10, lader Gjestgiver Petersens Enke i Staaderklemmen ved offentlig Auction bortsælge endeel Sengeklæder, Gangklæder, Linned, 1 Stueuhr, Kister, Skabe, Sengesteder, Kobber, Messing og Tin, saa og endeel Bryggerkar, foruden noget Sølvtøi, samt Køer, Ungevæg, Faar og Sviin, Vogne, Plouge, Seletøi og Ridetøi, hvilket herved bekjendtgjøres.
Den Vest-Sjællandske Avis, 1842-10-24
Skovauction. Fredagen den 4de Novbr. d. A. bliver i den Selchausdals Hovedbygning tilgrændsende Lystskov ved Auction bortsolgt endeel Træer paa Roden, bestaaende af Bøg, Elm og Ask, som næsten alle indeholde godt Gavntræe. Auctionen begynder Kl. 10 Formiddag. Løve Herreds Contoir den 22de October 1842. Manthey.
Den Vest-Sjællandske Avis, 1842-10-24
Af Kirkerup Hospitals Midler kan imod anordningsmæssig Sikkerhed strax erholdes tillaans 100 Rbd. r. S., naar man derom henvender sig til Underskrevne. Sorøe Amthuus den 22de October 1842. Stemann.
Den Vest-Sjællandske Avis, 1842-10-24
De af Slagelse Kjøbstads Indvaanere, som holde løsgaaende Hunde, paamindes herved om inden denne Maaneds Udgang at fornye de ved Placaten af 29de October 1824 for saadanne Huade paabudne Tegn. Slagelse den 23de October 1842. Splow.
Den Vest-Sjællandske Avis, 1842-10-24
At jeg har etableret en Bog- og Papirhandel og kan, ifølge min Forbindelse med Boghandler=Foreningen i Kjøbenhavn, levere alle saavel ældre som nyere Bøger til Kjøbenhavnske Priser, tillader jeg mig at bekjendtgjøre for de ærede Beboere af Slagelse og Omegn. Skulde Bøger ønskes, som ikke strax haves, vil enhver bestilling hurtigst mueligt blive expederet J min Boglade findes et Udvalg af Papirer, Lak, Blyanter a., samt en Deel Fortegninger og Lithographier. Slagelse den 24de October 1812. Ærbødigst C. A. Lindberg.
Den Vest-Sjællandske Avis, 1842-10-24
Sorøe Amts Landoeconomiske Selskab. Jfølge Directionens Bestemmelse afholdes Selskabets GeneralForsamling førstkommende Fredag den 4de November i Sorø paa det sædvanlige Sted, og indbydes samtlige Medlemmer der at give Møde bemeldte Dags Formiddag Kl. 11, da flere Ting af Vigtighed ville blive fremlagte til Forsamlingens Afgjørelse.
Den Vest-Sjællandske Avis, 1842-10-24
Fra Huusmand Jens Hansens Mark i Lyng, ved Sorøe, er Løverdagen den 15de October bortgaaet en sort Hest, med nogle saa hvide Haar i Panden; den var henved 9 Qvarteer, høi og omtrent 14 Aar gammel; for dens Tilveiebringelse loves en passende Douceur.
Den Vest-Sjællandske Avis, 1842-10-24
En Vindovn anvises til Leie af Gjæstgiver Thomsen paa Postgaarden i Slagelse.
Den Vest-Sjællandske Avis, 1842-10-24
Undertegnede tillader sig at anbefale sit Varelager, som i disse Dage er blevet forsynet med en Deel nye Mode= og Manufacturvarer. For desto bedre at kunne være forsynet med de for i Vinter brugeligste Ting, har jeg under mit Ophold Hamborg bestræbt mig for at besørge mit Jndkjøb af de der til indkomne nyeste og moderneste Artikler, som bestaaer af Et stort Udvalg af uldne Kaabe- og Kjoletøier i Parisienne, Alpacas, Chine, Moihair, glat og figureert Saxony, glat og i figureert Thibet, Musselin de laine, klare Musseliner, Sirtser, trykkede Schirtinger, Klæde, Duffel, Siberienne, Coathing, coul. Multumer, Buckskin, Caschemir, en Deel figureerte Flors Tyls- og Atlasbaand, franske Kappe- og Balblomster, Valencienne Blonder og Kniplinger i nye Mønstre, Silkefryndser og Agramaner til Besætning, franske Handsker, Silketøier, Silke schawler, Florschawler, Flors- og Silketørklæder i flere Sorter og Størrelser, Wienerschawler, uldne Schawler, lange Arlastørklæder, Halsbind, Vestetøier, Damask, Moreen, Meubelfirts, Lærreder, Dreiler, alle Sorter hvide Varer, med mange andre til Faget henhørende Artikler, som Alt sælges til meget billige og bestemte Priser. Slagelse den 21de October 1843. R. B. Knudsen.
Den Vest-Sjællandske Avis, 1842-10-24
De under mit Ophold i Hamborg indkjøbte Varer ere no hjemkomne, hvorved jeg er bleven vel assorteret med mange nye saavel til Manufactur, som Galanteriehandelen henhørende Gjenstande.
Den Vest-Sjællandske Avis, 1842-10-24
Enhver, som beærer mig med sin Søgning, vil forvisse sk. om, at jeg har anvendt al mulig Flid paa at erholde smække Ting til billige Priser. Slagelse den 29de October 1842. H. Bachmann.
Den Vest-Sjællandske Avis, 1842-10-24
Eblekager bekommes daglig hos Schwartzenhaver. Lister til Udtog af Lægdslisten faaes hos Bogtrykker Magnus.
Den Vest-Sjællandske Avis, 1842-10-24
Kjøbenhavns Børs=Cours den 21de Octbr. 1843. 4 Rbd. rede Hamb. 2 M. - a vista 201. Sølv. Species 200. Bank-Disconto 4 pCt. 4 pCt. Norske Laan af 1825 ved Norske Speciesedl. pr. 100 Sp. Hambro & Søn - 4 Rbd. r. S. - Rbd. Sdl. 4 pCt. Kgl. Obl. uden Renter 4 pCt. do. af 1834 ved de- 4 - i Banco. 101 a 101 1/2 Rbd. Sedl. Nationalb.-Obl. (af Laanet d. 44 pCt. do. af 1834 ved de - Rbd. r. Sølv. Febr. 1820) - 4 - Rbd. 3 pCt. dansk engelske Obligat. i r. S. pCt. uopsigelige Rigsbanks 1 1/4 a 81 1/2 Pd. St. Obl., Renten pr. 6te Januar, Nationalbank=Actier 118 3/4 a - Rbd. r. Sølv.
Den Vest-Sjællandske Avis, 1842-10-24
Kjøbenhavns Torvepriser den 22de October 1842. ge Rug, pr. Td. . . Hvede, Byg, 2. - Do. 6. - Havre, Ærter, Flæsk, røget, pr. Lpd. . . 28 Do., grøns, Smør, pr. Pd. . . . . 1 19 Æg, Snesen . . . . Gjær, pr. Pd. 1 12 Sjæll. Smør, Fr. 144 8 16 1 3 Slagelse Torvepriser den 22de October 1842. pr. Td. . . Rug, Hvede, Byg, 31 – . . 8 - - Do. 6. - Havre, Flæsk, pr. Pd. . . . - - 9 Oxekjød. - Smør, Æg, Snesen, Bøgebrænde pr. Favn, 6 3 - Paa dette Blad, der udgaaer fire Gange ugentlig, modtages Subscription, paa alle kongelige Postcontoirer i Danmark Hertugdømmerne. Prisen er, alle Omkostninger iberegnede, 1 Rbd. 1 Mk. 14 s. Qvartale.
Den Vest-Sjællandske Avis, 1842-10-25
28 Aarg Den Vest-Sjællandske Avis. den 25 October. Tirsdagen No 165. af Peter Magnus i Slagelse. Redigeret, trykt og udgivet. med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1842-10-25
Udenlandske Efterretninger Spanien. Fra Madrid skrives under 10de Oct. J Overmorgen opnaaer Dronningen sit 12te Aar. Formynderen, Hr. Arguelles, arbeider paa at forhindre en overordentlig Festlighed i denne Anledning. En Jllumination vil blive det Eneste, hvor med Dronningens Fødselsdag skal udmærkes. Paris har man modtaget Privatskrivelser fra Madrid, som næsten alle berette, at den Spanske Regjering befrygter en Bevægelse for Constitutionen af 1812. Moniteur Parisien vil fra flere Provindser i Spanien have modtaget Efterretning om en saadan forestaaende Bevægelse. Regenten har truffet saadanne Forholdsregler, at denne Bevægelse vil, dersom den udbryder, blive undertrykt i Spiren. - Oprettelsen af et hemmeligt Politie synes ikke meere at være nogen Hemmelighed; man har Aarsag til at troe, at Agenterne for hiint Politie have det Hverv at holde en streng Aarvaagenhed med Jnfanten Don Francisco de Paula, hans Familie og hans Tilhængere.
Den Vest-Sjællandske Avis, 1842-10-25
Portugal. Efterretninger fra Lissabon af 10de d. M. melde, at det ikke er lykkedes Finantsministeren at laane 200000 Pd. St. af Banken, saa at han formodentlig om nogle Maaneder vil komme til at udstede løbende Skatkammerbeviser.
Den Vest-Sjællandske Avis, 1842-10-25
Frankrig. Den imellem det Franske og Spanske Cabinet herskende Kulde har nylig været nær ved at forøges, da det Franske Ministerium gjorde nogle Bemærkninger over de allerede temmelig høit opløbne Omkostninger ved Don Carlos's Bevogtning Det Spanske Regentskab synes at have optaget disse bemærkninger meget ilde, og man var endog i Begrelmed at kalde den Franske Gesandt tilbage fra Madrid, da man gjensidig indlod sig paa Erklæringer, og Regenten lovede at ordne Regningen imellem begge Regjeringer angaaende Prætendentens Bevogtning
Den Vest-Sjællandske Avis, 1842-10-25
Den 18de Oct, skulde Hertugen af Nemours afreise til Lyon. Efter Forlydende har han i Sindeat besøge alle Frankrigs større Stæder. - Han delsunderhandlingerne med Belgien beskjeftige i Særdeleshed den offentlige Mening. Constitutionner og Courrier Francais ere afgjort imod enhver Tractat, men kun for en Toldforening. – Efter Moniteur Parisien vil Kongen af Belgien, forblive i Paris til den 5te Novbr. – "Amsterd. Handelsbl." forsikkrer, at Ægteskabsunderhandlingerne imellem det Franske Hof og Haager Hof om en Forbindelse imellem Prindsesse Clementine og en Hollandsk Prinds staae i Begreb med at tage en gunstig Vending. – Fra Algier haves Efterretninger af 6te d. M., hvorefter General Bugeand opholdt sig i QuedOulaf, efterat han havde afslaaet et Angreb af Ben Salem og ødelagt et af hans Forter.
Den Vest-Sjællandske Avis, 1842-10-25
England. Efter den udkomne Bekjendtgjørelse om Bankens Status for de 3 sidste Maaneder er det i Omløb værende Papir forøget med 290000 Pd. St.; Guldforraadet er forøget med 45600 Pd. St. Summen af Papirmassen udgjør i det Hele 20 Mill. 4000 Pd. St., og Summen af Guldet 9 Mill. 633000 Pd. St. – J Stafford have de Edsvorne næsten erkjendt samtlige Fangne for skyldige. En Anklaget er dømt til Deportation paa 21 Aar og en anden paa 10 Aar. En særegen streng Dom er bleven afsagt over 5 Fanger, som vare overbeviste om at have stiaalet 5 Sh. fra en Mand i Manchester; de dømtes nemlig til Deportation paa 15 Aar. – Efter officielle Documenter har Udførelsen af Fordraget af 15de Juli 1840 kostet den Britiske Regjering 237 Mill. Fr. (omtr. 79 Mill. Rbd.). Tydskland. Fra Coblenz meldes, at man den 13de Octbr. om Aftenen sporede i denne Stad og Omegn en Jordrystelse, som var ledsaget af en stærk Larm, der varede i sex Secunder.
Den Vest-Sjællandske Avis, 1842-10-25
Holland. Den 17de Octbr. blev Generalstaternes Forsamling aabnet med en Throntale, hvorover Amst. Handelsbl." indeholder en skarp Kritik.
Den Vest-Sjællandske Avis, 1842-10-25
Tyrkiet. Journal de Smyrne skriver: Det er nu vist, at Porten har antaget Englands og Ruslands Mægling i Tvistighederne med Persien. Jmidlertid vedbliver den at træffe Forholdsregler, da den Persiske Armee stedse indtager en truende Stilling. Et Rygte og Persernes Marsch til Bagdad har ikke bekræftet sig.
Den Vest-Sjællandske Avis, 1842-10-25
Servien. Forgiftelseshistorien i Semlin bliver bestandigt fordægtigere; de hidtil foretagne Undersøgelser have kun havt den bestemte Følge, at Angiveren, som advarede Fyrsten og optraadte som Hovedvidne, er bleven belagt med streng Arrest. Man er naturligviis meget spændt efter at see Udfaldet paa denne Sag, da Fyrstens Kammertjener har deponeret som corpus delicti baade Giften og den ham givne Douceur, 20 Ducater. – Fra Konstantinopel, meldes, at de fem Magters Repræsentanter ere komne overeens om at gjøre den fordrevne Fyrskes Ret gjeldende hos Porten og at bekæmpe de lovstridige Forandringer, som ved Wusitsch's Partie ere blevne bevirkede i Servien. - Den i Servien af det nu herskende Partie fangne Hr. Rajewitsch, Minister under den forrige Regjering, er bleven stillet for en overordentlig Commission, og den af ham førte Administration er bleven underkastet en streng Undersøgelse. Han er derefter bleven dømt til Fængsel paa Livstid paa Fæstningen Kiupria. Efter Dommens Afsigelse blev Hr. Rajewitsch strax afsendt til der nævnte Fæstning. – Man mener, at den høie Por vil knytte nye Betingelser til Anerkjendelsen af den nye Fyrste. – Man forsikkrer, at en Million Therestethaler, som Fyrst Michael vilde sende til Semlin, ere ved Wusitsch's Forsigtighed reddede for Landet.
Den Vest-Sjællandske Avis, 1842-10-25
Ostindien. Man kan ifølge de sidste Efterretninger næsten ansee den Afghaniske Krig som endt. Albar Kan har tilbudet sig strax at løslade de Fangne imod den Forsikkring, at hans Fader vil blive løsladt af den Engelske Regjering, og at de Jn disk Britiske Tropper rømme Afghanstan. Dette Forslag er blevet saa gunstigt optaget af Generalerne Pollock og Sale, at man ikke tvivler paa dets Antagelse og den definitive Tilendebringelse af den Afghaniske Krig. Denne Efterretning er meddeelt i et Brev, og at den i Jndien holdes hemmelig og ikke er omtalt i Landets Tidender, er en Borgen for dens Sandhed. - Lord Ellenborough har fra Peel faaet bestemte Jnstructioner om at rømme Kabul saa hurtigt som muligt, naar han faaer Krigsfangerne udleverede Nordamerika. Breve fra New-York af 30te September melde med Bestemthed, at den Mexicanske Regjering har givet sin Repræsentant i Washington, Hr. Almonte, Fuldmagt til at bilægge alle Differentspunkter imellem begge Stater.
Den Vest-Sjællandske Avis, 1842-10-25
Blandinger. Frankrig. De Franske Blade vrimle af Beretninger og Mord og Forgiftelser i Provindserne.
Den Vest-Sjællandske Avis, 1842-10-25
England. J London styrtede for nogle Dage siden et ungt Menneske sig ud af et Vindue i en Høide, af 90 Fod. Han faldt paa et Stykke Lærred, der var udhængt som Skildt udenfor en Lærredshandler. Det med Jernhager fastgjorte Lærred gik vel istykker ved Faldets Heftighed, men formindskede Kraften i en saadan Grad, som om det unge Menneske kun var falden ned fra en Høide af 2 Fod. Han kunde, tilsyneladende blot noget bedøvet, gaae sin Vei; imidlertid er der dog senere indtraadt Delirium hos ham, maaskee paa Grund af den heftige Bevægelse under Faldet. Østerrig. J Slavonien har den Mode at sminke sig taget saaledes Overhaand blandt Landsbyskjønhederne, at der for ikke længe siden blev oplæst et Forbud derimod fra Prædikestolene.